ai4bharat/Pralekha huggingface dataset:
श्रम आणि रोजगार मंत्रालय
नोव्हेंबर 2022 मध्ये कर्मचारी राज्य विमा योजनेअंतर्गत  18.86 लाख नवीन कामगार जोडले गेले
नवी दिल्ली, 20 जानेवारी 2023
कर्मचारी राज्य विमा योजनेअंतर्गत  नोव्हेंबर 2022 महिन्याचा तात्पुरता वेतनपट आज जारी करण्यात आला. या तात्पुरत्या वेतनपटाच्या आकडेवारीनुसार नोव्हेंबर 2022 मध्ये कर्मचारी राज्य विमा योजनेअंतर्गत  18.86 लाख नवीन कामगार जोडले गेले.
वेतनपटाच्या वर्षागणिक केलेल्या तुलनेत असे आढळून येते की गेल्या वर्षी 2021 मधील याच महिन्याच्या तुलनेत निव्वळ सदस्यांच्या संख्येत नोव्हेंबर, 2022 मध्ये 5.24 लाखांनी वाढ झाली आहे. या आकडेवारीनुसार आपल्या कर्मचाऱ्यांना सामाजिक सुरक्षा प्रदान करणाऱ्या कर्मचारी राज्य विमा महामंडळात नोव्हेंबर, 2022 मध्ये 21,953 नवीन आस्थापनांची नोंद झाली आहे. नोंदणी केलेल्या या 18.86 लाख नवीन सदस्यांपैकी 18-25 वयोगटातील सदस्यांची संख्या सर्वाधिक म्हणजे अंदाजे 8.78 लाख सदस्य आहे. यावरून असे दिसून येते की देशातील युवकांना उत्तम रोजगाराच्या संधी मिळत आहेत. वेतनश्रेणीच्या डेटाचे लिंगनिहाय विश्लेषण दर्शविते की नोव्हेंबर, 2022 मध्ये महिला सदस्यांची एकूण नोंदणी 3.51 लाख इतकी होती. या शिवाय नोव्हेंबर महिन्यात एकूण 63 तृतीयपंथी कर्मचार्यांनी ईएसआय योजनेअंतर्गत नोंदणी केली आहे, असे आकडेवारीत आढळले आहे. कर्मचारी राज्य विमा महामंडळ  आपल्या योजनांचा लाभ समाजातील सर्व घटकांना करून देते, हे यावरून निदर्शनास येते. वेतनपट डेटा तयार करणे निर्मिती ही एक सातत्यपूर्ण क्रिया असल्याने ही वेतनपट आकडेवारी तात्पुरत्या स्वरूपाची आहे.
R.Aghor/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94
संरक्षण मंत्रालय
भारत आणि म्यानमार दरम्यान संरक्षण सहकार्यविषयक सामंजस्य करार
नवी दिल्ली, 29 जुलै 2019
म्यानमारचे संरक्षण प्रमुख कमांडर इन चीफ मीन आँग इयांग सध्या भारताच्या दौऱ्यावर आले आहेत. 25 जुलै ते 2 ऑगस्ट दरम्यान ते भारतात असून संरक्षण राज्यमंत्री श्रीपाद यसो नाईक यांनी इयांग यांची भेट घेतली. दोन्ही देशातली संरक्षण सहकार्य वाढवणे, संयुक्त सराव तसेच म्यानमारच्या संरक्षण दलांना प्रशिक्षण देणे आणि संयुक्त टेहळणीतून सागरी सुरक्षा अधिक मजबूत करणे या विषयांवर दोन्ही देशांच्या नेत्यांमध्ये चर्चा झाली. या चर्चेनंतर दोन्ही देशांमध्ये संरक्षण सहकार्य विषयक सामंजस्य करार करण्यात आला. इयांग यांच्यासोबत म्यानमारचे शिष्टमंडळही आले आहे.
B.Gokhale/R.Aghor/P.Malandkar
(Visitor Counter : 134
पंतप्रधान कार्यालय
पंतप्रधानांचे व्लादिवोस्तोक येथे आयोजित 6व्या पूर्व आर्थिक मंच 2021 शिखर परिषदेत आभासी माध्यमातून केलेले भाषण
नवी दिल्ली, 3 सप्टेंबर 2021
व्लादिवोस्तोक येथे 3 सप्टेंबर 2021 रोजी आयोजित 6 व्या पूर्व आर्थिक मंचाच्या  शिखर परिषदेच्या पूर्ण सत्राला पंतप्रधान श्री नरेंद्र मोदी यांनी दूरदृश्य प्रणालीच्या माध्यमातून संबोधित केले. यापूर्वी पंतप्रधान 2019 मध्ये 5 व्या पूर्व आर्थिक मंचाच्या बैठकीत मुख्य अतिथी म्हणून सहभागी झाले होते आणि या परिषदेत सहभागी होणारे ते पहिले भारतीय पंतप्रधान होते.
रशियाच्या अती पूर्वेच्या भागाच्या विकासासाठी अध्यक्ष पुतीन यांच्या दूरदर्शीपणाची प्रशंसा करत पंतप्रधानांनी यासंदर्भात रशियाचा विश्वासार्ह भागीदार असण्याच्या "अॅक्ट ईस्ट पॉलिसी" चा भाग म्हणून भारताच्या वचनबद्धतेचा पुनरुच्चार केला.त्यांनी रशियाच्या अती पूर्वेच्या विकासात भारत आणि रशियाची नैसर्गिक पूरकता अधोरेखित केली.
पंतप्रधानांनी ‘विशेष आणि विशेषाधिकार प्राप्त धोरणात्मक भागीदारी’च्या अनुषंगाने दोन्ही बाजूंच्या अधिकाधिक आर्थिक आणि व्यावसायिक भागीदारीच्या महत्त्वावर भर दिला. महामारीच्या काळात उदयाला आलेले सहकार्याचे महत्त्वाचे क्षेत्र म्हणून त्यांनी आरोग्य आणि औषधनिर्माण क्षेत्राचे महत्त्व अधोरेखित केले. हिरे, कोळसा, स्टील, लाकूड इत्यादींसह आर्थिक सहकार्याच्या इतर संभाव्य क्षेत्रांचाही त्यांनी उल्लेख केला.
पूर्व आर्थिक मंचाच्या 2019 मधील शिखर परिषदेदरम्यान भारतीय राज्यांच्या मुख्यमंत्र्यांनी दिलेल्या भेटीची आठवण करून देत पंतप्रधानांनी अती पूर्वेच्या 11 रशियन क्षेत्रांच्या राज्यपालांना भारत भेटीचे आमंत्रण दिले.
कोविड -19 महामारीचे आव्हान असूनही, पेट्रोलियम आणि नैसर्गिक वायू मंत्री श्री हरदीप सिंग पुरी यांच्या नेतृत्वाखालील ,प्रमुख भारतीय तेल आणि वायू कंपन्यांच्या प्रतिनिधींचा समावेश असेलेले भारतीय शिष्टमंडळ, पूर्व आर्थिक मंचाच्या चौकटीत भारत-रशिया व्यवसाय संवादात भाग घेत आहेत.
पूर्व आर्थिक मंच शिखर परिषदेच्या पार्श्वभूमीवर गुजरातचे मुख्यमंत्री श्री विजय रूपाणी आणि रशियाच्या साखा-याकुटिया प्रांताचे राज्यपाल यांच्यात 2 सप्टेंबर रोजी ऑनलाइन बैठक झाली.विविध क्षेत्रांतील नामांकित भारतीय कंपन्यांचे 50 हून अधिक प्रतिनिधी या परिषदेत ऑनलाईन माध्यमातून सहभागी होतील.Jaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी आणि अबू धाबीचे युवराज यांच्यात दूरध्वनीद्वारे संवाद
नवी दिल्ली, 25 मे 2020
पंतप्रधान नरेंद्र मोदी यांनी अबूधाबीचे युवराज शेख महमद बिन झायेद अल नाह्यान यांच्याशी दूरध्वनीवरून संवाद साधत युएई अर्थात संयुक्त अरब अमिरातीचे सरकार आणि जनतेला ईद उल फित्रच्या शुभेच्छा दिल्या.
कोविड-19 महामारीच्या परिस्थितीत दोन्ही देशादरम्यानच्या प्रभावी सहकार्याबद्दल या नेत्यांनी समाधान व्यक्त केले. युएई मधल्या भारतीय नागरिकांना सहाय्य देत असल्याबद्दल पंतप्रधानांनी युवराजांचे आभार मानले.
युवराज,राजघराणे आणि युएई तल्या जनतेच्या उत्तम आरोग्य आणि कल्याणासाठी पंतप्रधानांनी शुभेच्छा दिल्या.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
महेश नवमीनिमित्त पंतप्रधानांकडून शुभेच्छा
नवी दिल्ली, 31 मे 2020
पंतप्रधान नरेंद्र मोदी यांनी महेश नवमीनिमित्त जनतेला शुभेच्छा दिल्या आहेत.
आपणा सर्वांना महेश नवमीच्या शुभेच्छा. हे पर्व आपल्याला लोक कल्याणासाठी कटीबद्ध होण्याची प्रेरणा देते. देवांचे देव महादेव आणि माता पार्वती यांनी संपूर्ण देशवासीयांवर सदैव कृपा ठेवावी अशी प्रार्थना पंतप्रधानांनी केली आहे.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
ओदिशातल्या चांदीखोल आणि कर्नाटकमधल्या पदुर इथे पेट्रोलियमचे अतिरिक्त 6.5 एमएमटी धोरणात्मक साठे उभारायला केंद्रीय मंत्रिमंडळाची मंजुरी
नवी दिल्ली, 27 जून 2018
ओदिशातल्या चांदीखोल आणि कर्नाटकमधल्या पदुर इथे अतिरिक्त 6.5 दशलक्ष मेट्रिक टन एस पी आर म्हणजे धोरणात्मक पेट्रोलियम साठे उभारायला, पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत मंजुरी देण्यात आली.चांदीकोल इथे भूमिगत 4 एम एम टी तर पदुर इथे 2.5 एमएमटी क्षमता राहणार आहे.2017-18 च्या अर्थसंकल्पात केंद्र सरकारने दोन अतिरिक्त एस पी आरची घोषणा केली होती.
सार्वजनिक खाजगी भागीदारी तत्वावर हा प्रकल्प घेण्यासाठी ही तत्वतः मान्यता देण्यात आली आहे.यासाठीच्या अटी आणि शर्थी, वित्त मंत्रालयाशी चर्चा करून पेट्रोलियम आणि नैसर्गिक वायू मंत्रालय ठरवणार आहे.
आय एस पी आर एल ने कच्च्या तेलाच्या साठयासाठी 5.33 एम एम टी क्षमतेचे तीन भूमिगत खडकाअंतर्गत साठे ,विशाखापट्टणम,मंगलोर आणि पदुर इथे निर्माण केले आहेत.एस पी आर कार्यक्रमाच्या पहिल्या टप्प्या अंतर्गत 5.33 एम एम टी क्षमता भारताच्या 10 दिवसाची क्रूड तेलाची गरज भागवू शकते.मंत्रिमंडळाने 6.5 एमएम टी, एस पी आर सुविधा उभारायला परवानगी दिल्यामुळे भारताच्या ऊर्जा सुरक्षिततेत 12 दिवसांची भर पडणार आहे.
याशिवाय चांदीखोल आणि पदुरमुळे अनुक्रमे ओदिशा आणि कर्नाटक या राज्यात थेट आणि अप्रत्यक्ष रोजगार निर्माण होणार आहेत.
B.Gokhale/N.Chitale/P.Malandkar
(Visitor Counter : 158
मंत्रिमंडळ
एकात्मिक ई फायलिंग आणि केंद्रीकृत छाननी केंद्र 2.0 प्रकल्पाच्या खर्चाला कॅबिनेटची मंजुरी
(नवी दिल्ली, 16 जानेवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने प्राप्तीकर विभागाच्या 4241.97 कोटी रुपये खर्चाच्या एकीकृत ई फायलिंग आणि केंद्रीकृत छाननी केंद्र 2.0 प्रकल्पाला मंजुरी दिली आहे. तसेच सध्या सुरू असलेल्या सीपीसी आयटीआर या प्रकल्पाच्या 2018-19 वर्षासाठी 1482.44 कोटी रुपये एकिकृत खर्चाला मंजुरी दिली. या प्रकल्पाची उद्दिष्टे खालीलप्रमाणे-
- करदात्यांसाठी जलद आणि अचूक निष्कर्ष
- प्रथमच योग्य दृष्टीकोन
- सर्व टप्प्यांवर वापरकर्त्यांना उत्तम अनुभव प्रदान करणे
- नियमित सहभागाच्या माध्यमातून करदात्यांची जागरुकता आणि शिक्षण सुधारणे
- ऐच्छिक कर पालनाला प्रोत्साहन देणे
- प्रलंबित मागण्यांचे व्यवस्थापन
या मंजुरीमुळे परताव्यासाठी लागणारा वेळ कमी करण्यासाठी प्राप्तीकर विवरण पत्राचे प्री फायलिंग, प्रलंबित कराशी संबंधित समस्या सोडवण्याची सुविधा, करदात्यांच्या मदतीसाठी एकात्मिक संपर्क केंद्र, डिजिटल मीडियाच्या माध्यमातून करदाता संपर्क कार्यक्रम, करदात्यांना उत्तम सेवा पुरवण्यासाठी नियोक्ता/भागीदार मान्यता कार्यक्रमाच्या माध्यमातून प्राप्तीकर विभाग आणि करदात्यांना अनेक लाभ मिळतील.
या निर्णयामुळे देशभरातील सर्व श्रेणीतील करदात्यांनी एकसमान नियम आधारित आणि ओळख गुप्त ठेऊन दाखल केलेल्या विवरण पत्रांची छाननी सुनिश्चित होईल. यामुळे सर्व करदात्यांना समान वागणूक मिळेल.
या निर्णयामुळे प्राप्तीकर विवरण पत्राच्या त्वरित छाननी आणि विभागाच्या सहभागाशिवाय करदात्याच्या बँक खात्यामध्ये रिफंड जमा करणे आणि आंतरराष्ट्रीय सर्वोत्तम पद्धती आणि मानकांचे पालन, छाननीसंदर्भातील ताजी माहिती आणि मोबाईल ॲप, ईमेल, एसएमएस आणि संकेतस्थळाचा वापर करून त्वरित माहिती देणे शक्य होईल. यामुळे पारदर्शकता आणि उत्तरदायित्व सुनिश्चित होईल.
वरिल प्रस्तावाअंतर्गत, तंत्रज्ञानाच्या माध्यमातून व्यवसायात व्यापक बदल आणण्याचे विभागाचे उद्दिष्ट कायम ठेवले जाईल. ई फायलिंग आणि सीटीसी प्रकल्पांमुळे करदात्यांना सेवा प्रदान करणे आणि स्वच्छेने करपालन करायला प्रोत्साहन देण्यासाठी अभिनव पद्धतींचा वापर शक्य झाला आहे.
B.Gokhale/S.Kane/P.Kor
पंतप्रधान कार्यालय
लुधियानामधील गॅस गळतीमुळे झालेल्या जीवितहानीबद्दल पंतप्रधानांनी व्यक्त केले दुःख आर्थिक सहाय्यही केले घोषित
पंतप्रधान नरेंद्र मोदी यांनी लुधियानामधील गॅस गळती दुर्घटनेमुळे झालेल्या जीवितहानीबद्दल शोक व्यक्त केला आहे.
पंतप्रधानांनी या दुर्घटनेत मरण पावलेल्यांच्या कुटुंबांना आणि जखमींना सानुग्रह अनुदान घोषित केले आहे.
पंतप्रधान कार्यालयाने आपल्या ट्विट संदेशात म्हटले आहे :
"लुधियानामधील गॅस गळती दुर्घटनेमुळे झालेल्या जीवितहानीबद्दल शोक व्यक्त करताना पंतप्रधानांनी या दुर्घटनेत मरण पावलेल्यांच्या कुटुंबाला पंतप्रधान राष्ट्रीय मदत निधीतून दोन लाख रुपये, तर जखमींना 50,000 रुपयांचे अर्थसहाय्य घोषित केले आहे."
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 92.63 कोटी मात्रांचा टप्पा केला पार
गेल्या 24 तासात 43.09 लाख मात्रांचे लसीकरण
रुग्ण बरे होण्याचा दर सध्या 97.95%, मार्च 2020 पासूनचा सर्वोच्च दर
गेल्या 24 तासात 22,431 नव्या कोरोना रुग्णांची नोंद
उपचाराधीन रुग्णांची संख्या  एकूण रुग्णसंख्येच्या 0.72%
साप्ताहिक पॉझिटिव्हिटी दर  गेल्या 104 दिवसांपासून 3% पेक्षा कमी
गेल्या 24 तासात 43,09,525 मात्रांचे कोविड-19 प्रतिबंधक लसीकरण झाल्याने भारताने 92.63  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 90,14,182 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,74,457
|
|
2nd Dose
|
|
89,67,785
|
|
FLWs
|
|
1st Dose
|
|
1,83,56,797
|
|
2nd Dose
|
|
1,51,98,102
|
|
Age Group 18-44 years
|
|
1st Dose
|
|
37,46,12,592
|
|
2nd Dose
|
|
9,41,31,072
|
|
Age Group 45-59 years
|
|
1st Dose
|
|
16,30,05,166
|
|
2nd Dose
|
|
8,04,01,016
|
|
Over 60 years
|
|
1st Dose
|
|
10,32,00,268
|
|
2nd Dose
|
|
5,81,21,353
|
|
Total
|
|
92,63,68,608
गेल्या 24 तासांत 24,602 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,32,00,258 झाली आहे.
परिणामी, भारतात रुग्ण बरे होण्याचा दर 97.95% झाला आहे. मार्च 2020 पासूनचा हा सर्वोच्च दर आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 102 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 22,431 नव्या कोरोना रुग्णांची नोंद झाली.
देशातील उपचाराधीन रुग्णांची संख्या 2,44,198 असून देशातील आतापर्यंतच्या एकूण बाधित रुग्णसंख्येच्या 0.72% आहे. तसेच ही रुग्णसंख्या गेल्या 204 दिवसातील निचांकी आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 14,31,819 चाचण्या करण्यात आल्या. भारताने आतापर्यंत एकूण 57.86  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.68% असून गेल्या 104 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 1.57% असून गेले सलग 38 दिवस हा दर 3 % पेक्षा कमी आहे आणि गेले सलग 121 दिवस हा दर 5% पेक्षा कमी आहे.
पंतप्रधान कार्यालय
माधवपूर मेळाव्यात गुजरात आणि ईशान्य प्रदेश दरम्यान दिसून आलेला समन्वय पंतप्रधानांनी अधोरेखित केला
नवी दिल्ली, 5 एप्रिल 2023
पंतप्रधान नरेंद्र मोदी यांनी गुजरात आणि ईशान्य प्रदेशातील महान सांस्कृतिक समन्वय अधोरेखित केला आणि त्याचे श्रेय माधवपूर मेळाव्याला दिले.
माधवपूर मेळाव्याबद्दल आसामचे मुख्यमंत्री हिमंता बिस्वा सरमा यांच्या ट्विट थ्रेडला उत्तर देताना पंतप्रधानांनी ट्विट केले;
"माधवपूर मेळाव्यामुळे गुजरात आणि ईशान्य प्रदेश दरम्यान खूप छान सांस्कृतिक समन्वय दिसून आला, धन्यवाद."Jaydevi PS/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
भारतातील कोविडची उपचाराधीन रुग्णसंख्या आज 32,811 इतकी कमी झाली असून, देशातील एकूण रुग्णसंख्येच्या तुलनेत ती 0.08% आहे.
गेल्या 24 तासात 2,876 नवीन रुग्णांची नोंद झाली.
भारताच्या देशव्यापी कोविड 19 लसीकरणाने 180.60 कोटींचा टप्पा केला पार
रुग्ण बरे होण्याचा दर सध्या 98.72%
साप्ताहीक पॉझिटिव्हीटी दर सध्या 0.44%
रुग्णसंख्या कमी होण्याचा कल कायम राहिल्याने भारताची उपचाराधीन रुग्णसंख्या 32,811 इतकी कमी झाली आहे. सध्याची उपचाराधीन रुग्णसंख्या ही देशाच्या एकूण रुग्णांच्या तुलनेत 0.08% आहे.
परिणामी, भारतातील रुग्ण बरे होण्याचा दर आता 98.72% वर पोहोचला आहे. गेल्या 24 तासांत 3,884 रुग्ण कोविड आजारातून बरे झाल्यामुळे,  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,50,055 झाली आहे.
गेल्या 24 तासात 2,876 नवीन रुग्णांची नोंद झाली.
गेल्या 24 तासांत देशात एकूण 7,52,818 कोविड चाचण्या करण्यात आल्या. देशात आतापर्यंत एकंदर 78 कोटी 5 लाखांहून अधिक  चाचण्या करण्यात आल्या आहेत.
देशभरात दैनंदिन आणि साप्ताहिक पॉझिटीव्हिटी दरात सातत्याने घट होत आहे. सध्या साप्ताहिक पॉझिटीव्हिटी दर 0.44% आणि दैनंदिन पॉझिटीव्हिटी दर 0.38%.इतका आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार भारताच्या देशव्यापी कोविड प्रतिबंधक लसीकरणाने 180 कोटी 60 लाखांहून अधिक  लसमात्रांचा टप्पा पार केला आहे. एकूण 2,11,93,183 सत्रांतून हे उद्दिष्ट साध्य केले आले
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,02,794
|
|
2nd Dose
|
|
99,87,279
|
|
Precaution Dose
|
|
43,32,071
|
|
FLWs
|
|
1st Dose
|
|
1,84,11,792
|
|
2nd Dose
|
|
1,74,82,386
|
|
Precaution Dose
|
|
66,02,146
|
|
Age Group 15-18 years
|
|
1st Dose
|
|
5,60,41,282
|
|
2nd Dose
|
|
3,47,40,004
|
|
Age Group 18-44 years
|
|
1st Dose
|
|
55,35,60,174
|
|
2nd Dose
|
|
45,74,25,030
|
|
Age Group 45-59 years
|
|
1st Dose
|
|
20,25,71,402
|
|
2nd Dose
|
|
18,32,54,385
|
|
Over 60 years
|
|
1st Dose
|
|
12,66,16,352
|
|
2nd Dose
|
|
11,41,35,545
|
|
Precaution Dose
|
|
1,05,30,465
|
|
Precaution Dose
|
|
2,14,64,682
|
|
Total
|
|
1,80,60,93,107
पर्यावरण, वन एवं जलवायु परिवर्तन मंत्रालय
नऊ किनारी राज्यातील नदीकाठ आणि तलाव स्वच्छ करण्यासाठी पर्यावरण मंत्रालयाकडून 19 पथके स्थापन
जागतिक पर्यावरण दिनाच्या अनुषंगाने डॉ.हर्षवर्धन यांचे शाळा प्राचार्यांना प्लॅस्टिक-मुक्त शाळा बनण्याचे आवाहन
नवी दिल्ली, 17 मे 2018
यंदाच्या जागतिक पर्यावरण दिनाच्या पार्श्वभूमीवर देशभरातील समुद्र किनारे, नदीकाठ आणि तलावांच्या स्वच्छतेचे काम हाती घेण्यासाठी पर्यावरण, वने आणि हवामान बदल मंत्रालयाने 19 पथकांची स्थापना केली आहे. नऊ किनारी राज्यांमधील 24 समुद्रकिनारे आणि 19 राज्यांमधील प्रदूषित परिसरातील 24 नदीकाठांच्या स्वच्छतेचे काम हाती घेतले जाणार आहे. याशिवाय काही तलाव आणि जलाशयांच्या स्वच्छतेचे कामही सुरु केले जाणार आहे.
19 पथकांमध्ये पर्यावरण, वने आणि हवामान बदल मंत्रालयाचे वरिष्ठ अधिकारी, राज्य प्रदूषण नियंत्रण मंडळ, जिल्हा प्रशासन, किनारी भागातील मत्स्य महाविद्यालये आणि अन्य शैक्षणिक / संशोधन संस्थांचा समावेश असेल. शाळकरी मुले, महाविद्यालयीन विद्यार्थी आणि स्थानिकांना देखिल यात सहभागी करुन घेतले जाणार आहे.
प्रत्येक समुद्रकिनारा, नदीकाठ आणि तलावांच्या स्वच्छतेसाठी 10 लाख रुपयांच्या निधीची तरतूद करण्यात आली आहे. महत्वाच्या पुरातत्व स्थळांच्या आसपासचा परिसरही स्वच्छ केला जाणार आहे. 15 मे पासून स्वच्छतेच्या कामाला सुरुवात झाली असून ते 5 जूनपर्यंत चालेल. या काळात विविध सांस्कृतिक कार्यक्रम, प्रश्न मंजुषा, वाद-विवाद स्पर्धा, जनजागृती मेळाव्यांचेही आयोजन करण्यात आले आहे.
महाराष्ट्रातील कृष्णा आणि मुळा-मुठा या नद्या, मिऱ्या आणि गणपतीपुळे या समुद्रकिनाऱ्यांचा यात समावेश आहे.
केंद्रीय पर्यावरण, वने आणि हवामान बदल मंत्री डॉ.हर्षवर्धन यांनी देशभरातील शाळांच्या प्राचार्यांना पत्राद्वारे शाळा प्लॅस्टिक-मुक्त घोषित करण्याची विनंती केली आहे. प्लॅस्टिक-मुक्त शाळांना मंत्रालयाकडून ‘हरितशाळा / महाविद्यालय’ प्रमाणपत्रे वितरित केली जातील.
N.Sapre/S.Kane/D.Rane
(Visitor Counter : 120
संरक्षण मंत्रालय
गार्डन रीच शिपबिल्डर्स अँड इंजिनियर्स लिमिटेडने आर्थिक वर्ष 2020-2021 साठी 32.85 कोटी रुपयांच्या अंतरिम लाभांशाचा धनादेश संरक्षणमंत्री राजनाथ सिंह यांच्याकडे सुपूर्द केला
नवी दिल्ली, 30 मार्च 2021
मिनी रत्न शिपयार्ड, गार्डन रीच शिपबिल्डर्स अँड इंजिनियर्स लिमिटेड  या संरंक्षणविषयक सार्वजनिक क्षेत्र उपक्रमाने  आपल्या समभागधारकांना आर्थिक वर्ष 2020-2021 साठी 44.10 कोटी रुपयांचा अंतरिम लाभांश दिला आहे. भारतीय नौदलाचे सेवानिवृत्त रियर ऍडमिरल आणि कोलकाताच्या गार्डन रीच शिपबिल्डर्स अँड इंजिनियर्स लिमिटेडचे अध्यक्ष व व्यवस्थापकीय संचालक व्ही के सक्सेना यांनी सरकारचा वाटा म्हणून 32,85,63,774/- रुपयांच्या अंतरिम लाभांशाचा धनादेश संरक्षणमंत्री राजनाथ सिंह यांच्याकडे नवी दिल्लीत 30 मार्च, 2021 रोजी सुपूर्द केला. संरक्षण उत्पादन सचिव राज कुमार यावेळी उपस्थित होते.
कोविड -19 महामारीच्या परिणामांची तमा न बाळगता जीआरएसईने आर्थिक वर्ष 2020-2021 साठी प्रति 10 रुपयांच्या समभागामागे 3.85 रुपयांचा अंतरिम लाभांश जाहीर केला आहे. डीपीएसयू आपल्या भागधारकांना लाभांश देण्यास सातत्याने कार्यरत असून त्याने गेल्या 27 वर्षांपासून हे सातत्य टिकवले आहे.
1960 मध्ये त्याची स्थापना झाल्यापासून, जीआरएसईला 100 हून अधिक युद्धनौका  वितरित करणारे एकमेव संरक्षण शिपयार्ड असल्याचा मान आहे. 31डिसेंबर, 2020 पर्यंत या शिपयार्डला 25887/- कोटी रुपयांची ऑर्डर मिळाली आहे.Jaydevi PS/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
पेट्रोलियम आणि नैसर्गिक वायू मंत्रालय
एलपीजीची किंमत आंतरराष्ट्रीय बाजारमूल्यानुसार
‘पहल’ अंतर्गत स्वयंपाकासाठी देण्यात येणाऱ्या सबसिडीतही वाढ
नवी दिल्ली, 13 फेब्रुवारी 2020
आधीच्या महिन्यातील आंतरराष्ट्रीय बाजारमूल्यानुसार एलपीजीची किंमत ठरते. जानेवारी 2020 मध्ये एलपीजीचे आंतरराष्ट्रीय मूल्य डॉलर्स 448/मेट्रिक टनवरुन डॉलर्स 567/मेट्रिक टनवर पोहोचले. त्यामुळे 14.2 किग्रॅ सिलेंडरच्या किमतीत 144.50 रुपये वाढ झाली.
मात्र, 14.2 किग्रॅ सिलेंडरकरिता घरगुती व्यापारकर्त्याने सरकारकडून मिळणारी सबसिडी 153.86 रुपयांवरुन वाढवून 291.48 रुपये करण्यात आली आहे. प्रधानमंत्री उज्ज्वला योजनाच्या ग्राहकांसाठीची सबसिडी 174.86 रुपये प्रति सिलेंडरवरुन 312.48 रुपये करण्यात आली आहे.
देशात सध्या 27.76 कोटींहून अधिक जोडण्यांसह राष्ट्रीय एलपीजी व्याप्ती जवळपास 97 टक्के आहे. त्यामुळे सुमारे 27.76 कोटी ग्राहकांपैकी जवळपास 26.12 कोटी ग्राहकांच्या वाट्याची मूल्यवृद्धी सरकारद्वारे सबसिडीच्या माध्यमातून वहन केली जात आहे.
R.Tidke/S.Kakade/P.Malandkar
(Visitor Counter : 89
संरक्षण मंत्रालय
27 - 28 फेब्रुवारी दरम्यान छत्रपती संभाजीनगर  येथे झालेल्या महिला-20 च्या प्रारंभिक बैठकीत भारतीय नौदलाचा सहभाग
छत्रपती संभाजीनगर  येथे 28 फेब्रुवारी 2023 रोजी जी 20 अंतर्गत महिला 20 ची प्रारंभिक बैठक झाली. भारतीय नौदलातील महिला अधिकारी आणि सेवेतील वरिष्ठ नौदल अधिकाऱ्यांच्या जोडीदारांनी त्यांचे अनुभव आणि भारतीय नौदलातील त्यांचा प्रवास यावेळी कथन केला. अडथळ्यांवर मात: असामान्य महिलांच्या कथा या संकल्पनेवर आधारित संवादाचे आयोजन केले होते. त्यात मनोगत व्यक्त करणाऱ्यांच्या शब्दातून आणि मनोभूमिकेतूनही भारतीय नौदलातील महिला सशक्तीकरण तसेच समावेशकतेचे प्रतिबिंब दिसत होते. प्रत्येकाकडे सांगण्यासारखे काही खास आणि अनोखे असे होते.
उंचीच्या भीतीवर मात करण्यासाठी आणि एक कुशल एअरक्रू बनण्यासाठी केलेल्या प्रयत्नांबद्दल लेफ्टनंट कमांडर स्वाती भंडारी यांनी माहिती दिली. त्यांनी कार्यान्वयन आणि शोध तसेच बचाव मोहिमेतही भाग घेतला आहे. नागरी विमान वाहतूक मंत्रालयाने 2022 च्या महिला दिनी या कामगिरीबद्दल त्यांचा सन्मान केला आहे. सर्जन कमांडर शाझिया खान या स्त्रीरोग शस्त्रक्रियेतील तज्ञ आहेत. वैद्यकीय व्यावसायिक म्हणून आलेले अनुभव आणि नौकाविहार, नौकानयन तसेच नुकतीच केलेली राजस्थान कार रॅली या सर्वातून आत्मविश्वासपूर्ण व्यक्तिमत्त्व घडण्यात झालेली मदत त्यांनी उलगडून सांगितली. लेफ्टनंट कमांडर दिशा अमृत यांनी, प्रजासत्ताक दिन संचलनात एनसीसी तुकडीचा भाग होण्यापासून ते यंदा प्रजासत्ताक दिनी 144 जवानांचा समावेश असलेल्या भारतीय नौदल तुकडीचे नेतृत्व करण्यापर्यंतचा त्यांचा प्रवास अभिमानाने कथन केला. लेफ्टनंट कमांडर तविशी सिंग या नौदलात जहाज उभारणी संदर्भातील कामे करतात. युद्धनौकांच्या जलावतरणपूर्व आणि वितरणाशी संबंधित कामे वेळेवर पूर्ण व्हावेत याची खातरजमा करण्यासाठी जहाज उभारणी कारखान्यातील कामाची देखरेख त्या कशी करतात याचे त्यांनी वर्णन केले. लेफ्टनंट कमांडर दिलना आणि रूपा, या दोन महिला अधिकारी सध्या आयएनएसव्ही तारिणी या जहाजावर दक्षिण अटलांटिकमध्ये नौकानयन करत आहेत आणि एका आशियाई महिलेकडून प्रथम प्रदक्षिणा करण्याचे प्रशिक्षण घेत आहेत. व्हिडिओ कॉन्फरन्सिंगवर त्यांचे थेट येणे हा एक अद्भुत अनुभव होता.
नौदल कल्याण संस्था  नौदल अधिकारी-कर्मचाऱ्यांच्या जीवनसाथीद्वारे चालवली जाणारी संघटना आहे. या उपक्रमातील सुरुवातीच्या सदस्य दीपा भट यांनी या संघटनेच्या भूमिकेचे महत्व शेवटी विषद केले.
बदलत्या काळानुसार एनडब्लूडब्लूए देखील लिंग तटस्थता स्वीकारण्यासाठी विकसित झाली आहे. नौदलात कार्यरत जीवनसाथी कशी भूमिका बजावतात आणि नौदल आपली जबाबदारी पार पाडत असतानाही मागे असलेल्या कुटुंबांना आधार देणारे चांगले पाठबळ देणारे बंध राखून ते बळ देणारे म्हणून कसे काम करतात यावर त्यांनी प्रकाश टाकला. कुटुंबांची काळजी घेतली जाईल असा विश्वास आणि शक्ती ते प्रदान करतात.
राष्ट्रपती कार्यालय
राष्ट्रपती भवनात होणारा गार्ड आँफ आँनर सोहळा येत्या शनिवारपासून म्हणजे दिनांक 6 फेब्रुवारीपासून पुन्हा प्रारंभ होणार
नवी दिल्ली, 4 फेब्रुवारी 2021
राष्ट्रपती भवनात होणारा गार्ड ऑफ ऑनर सोहळा,जो कोविड- 9 मुळे मार्च 2020 पासून थांबवण्यात आला होता, तो येत्या शनिवारपासून म्हणजे दिनांक 6 फेब्रुवारीपासून पुन्हा सुरु होणार आहे.
हा सोहळा दर शनिवारी  खालील वेळापत्रकाप्रमाणे पुन्हा सुरू होत आहे.
- 6 फेब्रुवारी 2021 ते 14 मार्च 2021 09:40 ते 10:40 वाजता
- 15 मार्च 2021 ते 13 नोव्हेंबर 2021 07:40 ते 8:40 वाजता
- 14 नोव्हेंबर 2021 ते 13 मार्च 2022 09:40 ते 10:40 वाजता
दर शनिवारी लोकांना आगाऊ नोंदणी करून हा सोहळ्याला हजर राहता येईल
नोंदणीसाठी संकेतस्थळ https://presidentofindia.nic.in आणि https://rashtrapatisachivalaya.gov.in/Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
प्रधान वैज्ञानिक सल्लागार कार्यालय, भारत सरकार
प्रधान वैज्ञानिक सल्लागार कार्यालयाद्वारे "स्वच्छता सारथी" शिष्यवृत्तीला सुरुवात
“टाकाऊ ते टिकाऊ”  अभियाना अंतर्गत भारत सरकारच्या प्रधान वैज्ञानिक सल्लागार कार्यालयाने कचरा व्यवस्थापन आव्हानाचा सामना करणाऱ्या विद्यार्थी, समाजसेवक/स्वयं सहाय्यता गट आणि नगरपालिका/सफाई कामगारांसाठी “स्वच्छता सारथी शिष्यवृत्ती” सुरू केली. टाकाऊ ते टिकाऊ अभियान हे पंतप्रधानांच्या विज्ञान, तंत्रज्ञान आणि नवोन्मेश सल्लगार परिषदेच्या  च्या नऊ राष्ट्रीय अभियानापैकी एक आहे.
कचरा व्यवस्थापन/जागरूकता मोहीम/कचरा सर्वेक्षण/ अभ्यास आदी सामाजिक कार्य करणाऱ्या तरुण नवनिर्मात्यांना स्वच्छता सारथी म्हणून सक्षम बनविण्यासाठी आणि पृथ्वीवरील कचरा कमी करण्यासाठी हा उपक्रम राबविण्यात येत आहे.
शहर व ग्रामीण भागातील कचरा कमी करण्यासाठी निरंतर प्रयत्न करणास इच्छुक असणाऱ्या विद्यार्थ्यांना आणि नागरिकांना सक्षम बनविणे हा या शिष्यवृत्तीचा उद्देश आहे.
शिष्यवृत्तीची घोषणा करताना भारत सरकारचे प्रधान वैज्ञानिक सल्लागार प्रा. के. विजयराघवन म्हणाले : “विविध संस्कृतींनी संपन्न असलेला भारत हा आपल्या पद्धती आणि जीवनशैलीसह अनेक पर्यावरणीय आव्हानांचा सामना करत आहे. कचरा व्यवस्थापन ही एक गंभीर समस्या आहे ज्याचा परिणाम खूप खोलवर पडतो – बहुतांश वेळा जे कचरा करतात ते तो साफ करत नाहीत. स्वच्छता सारथी शिष्यवृत्तीसाठी समाजातील विविध स्तरातील लोकांची निवड केली जाईल जे कचरा व्यवस्थापनासंदर्भातील कार्यात आपले कर्तव्य बजावतील आणि वैज्ञानिक आणि शाश्वत पद्धतीने कचऱ्याचे व्यवस्थापन करतील.
शिष्यवृत्तीसाठी अर्ज करण्याची शेवटची तारीख 19 मार्च 2021 असून या अंतर्गत कमाल 500 जणांना मान्यता दिली जाईल.
तपशील आणि अर्जाची लिंक https://www.wastetowealth.gov.in/fellowship या संकेतस्थळावर उपलब्ध आहे.
शिष्यावृत्तीविषयी अधिक माहितीसाठी Swapan.mehra@investindia.org.in आणि Malyaj.varmani@investindia.org.in वर संपर्क साधा.